stanford-oval/wikipedia huggingface dataset:
Tommi Siirilä

| Tommi Siirilä |
| --- | --- |

Henkilötiedot
Koko nimi:  Tommi Siirilä
Syntynyt: 5. elokuuta 1993 (ikä 31) Alajärvi
Kansalaisuus:   Suomi
Lentopalloilija
Pituus:  203 cm
Paino:  98 kg
Nyk. joukkue:   Kyyjärven Kyky
Sarja:  Mestaruusliiga
Pelaajaura
Ammattilaisjoukkueet
2011–2012 2012–2014 2014–2016 2016–2017 2017–2018 2018–2019 2019–2020 2020–2021 2021–2022:   Kokkolan Tiikerit  Pielaveden Sampo  Kokkolan Tiikerit   Ajaccio    Sir Volley Perugia  VaLePa  Hypo Tirol  Savo Volley  Kamnik Calcit Volley 
Maajoukkueet
2012–:   Suomi
Ottelut:  150 (2022)
Tommi Siirilä (s. 5. elokuuta 1993 Alajärvi) on suomalainen lentopalloilija. Siirilä on pelannut lentopallon Mestaruusliigassa kaudet 2011–2016 ensiksi Kokkolan Tiikereiden, sitten Pielaveden Sammon ja uudelleen Tiikereiden riveissä. Kaudella 2016–2017 Siirilä pelasi uransa ensimmäisen kautensa Euroopan ammattilaiskentillä ranskalaisseuran Ajaccion riveissä. Aika Ajacciossa jäi vain yhteen kauteen, kun italialaisseura Sir Volley Perugia kiinnitti suomalaissentterin riveihinsä yksivuotisella sopimuksella kaudeksi 2017–2018. Kaudella 2018–2019 Siirilä voitti Suomen-mestaruuden Vammalan Lentopallon joukkueessa ja kaudeksi 2019–2020 hän siirtyi Saksan Bundesliigassa pelaavaan itävaltalaiseen Hypo Tirol Alpenvolleys Hachingiin. Kauden 2020–2021 hän pelasi Savo Volleyssa ja siirtyi kesällä 2021 Slovenian liigan Kamnik Calcit Volleyhyn. Sloveniassa vietetyn vuoden jälkeen Siirilä siirtyi kaudeksi 2022–2023 Mestaruusliigan sarjanousijaan Kyyjärven Kykyyn.
Siirilä on voittanut urallaan kolme kertaa Suomen mestaruuden. Ranskan Super Cupin voittoa Siirilä juhli heti ensimmäisen ulkomaan kautensa aluksi vuonna 2016. Ensimmäisen A-maaottelunsa hän pelasi 18. toukokuuta 2012 Kanadaa vastaan. Siirilä on vakiinnuttanut paikkansa lentopallomaajoukkueen kokoonpanossa. Tammikuuhun 2019 mennessä hän on pelannut 113 maaottelua.
Ura

Lukiovuotensa Siirilä vietti Kuortaneella, Lentopalloliiton valmennuskeskuksessa, jonka riveissä hän tahkosi ensiksi 2-sarjaa ja sittemmin 1-sarjaa kaudet 2008–2011. Alajärveltä kotoisin oleva Siirilä harjoitteli Lentopalloliiton valmennuskeskuksessa jo yläasteikäisenä muutaman kerran viikossa. Junioritasolla Siirilä edusti Nurmon Jymyä ja Seinäjoki Lentistä. Hän pelasi myös pesäpalloa Alajärven Ankkureissa.
Suomen poikien lentopallomaajoukkueen riveissä Siirilä pelasi kahdesti ikäluokkansa EM-lopputurnauksessa. Hän oli vuoden 2012 poikien EM-lopputurnauksen tilastoisessa toiseksi paras keskitorjuja. Suomi oli EM-lopputurnauksen 11.
Uransa ensimmäisen liigakauden Siirilä pelasi kokkolalaisseura Tiikereissä kaudella 2011–2012. Tiikerit säilytti paikkansa lentopalloliigassa karsintojen kautta. Seuraavat kaksi kautta Siirilä pelasi Pielaveden Sammon riveissä. Sampo ja Siirilä sijoittuivat kahdesti peräkkäin lentopalloliigassa neljänneksi. Siirilä palasi Tiikereihin vuonna 2014 ja voitti kahtena peräkkäisenä kautena tuplamestaruudet, SM-kullan ja Cupiin mestaruuden.
Siirilä avasi uransa Ranskan lentopallokentillä vuonna 2016 voittamalla heti Ajaccion riveissä Ranskan Super Cupin, jossa perinteisesti pelaavat vastakkain Ranskan Pro A -liigan hallitseva mestari sekä cupin voittaja. Siirilän kautta varjosti loukkaantuminen, kun hänen kantapäänsä operoitiin kesken kauden helmikuussa. Varsin pienessä operaatiossa kantapään alueelta poistettiin pelaamista vaivannut pieni irtonainen luunpala. Siirilä pelasi kentille ennen Ranskan liigan pudotuspelien alkua. GFC Ajaccion kausi päättyi pudotuspeleissä tappiolliseen välieräsarjaan Chaumontia vastaan. Pronssiotteluita ei ranskalaiskentillä pelattu sikäläisten sääntöjen myötä.
Italialainen kärkiseura SIR Volley Perugia solmi Siirilän kanssa 1-vuotisen sopimuksen kaudeksi 2017–2018. Italialaisseura eteni Mestarien liigan kaudella 2016–2017 aina eurosarjan finaaliin asti, jossa hävisi venäläiselle Zenit Kazanille. Siirilän kausi Italiassa alkoi voitokkaasti, kun Perugia juhli ennen sarjakauden alkua pelatun Super Cupin voittoa syyskuussa.
Kaudella 2018–2019 Siirilä voitti Suomen-mestaruuden Vammalan Lentopallon joukkueessa ja hänet valittiin Mestaruusliigan kauden tähdistöjoukkueeseen.
Usnea antarctica

| Usnea antarctica |
| --- | --- |

Tieteellinen luokittelu
Domeeni::  Aitotumalliset Eucarya
Kunta::  Sienet Fungi
Kaari::  Kotelosienet Ascomycota
Alakaari::  Pezizomycotina
Luokka::  Lecanoromycetes
Alaluokka::  Lecanoromycetidae
Lahko::  Maljajäkälät Lecanorales
Heimo::  Karpeet Parmeliaceae
Suku::  Naavat Usnea
Laji::  antarctica
Kaksiosainen nimi
 Usnea antarctica  Du Rietz 1926 
Katso myös
   Usnea antarctica Wikispeciesissä   Usnea antarctica Commonsissa 
Infobox OKNimi-testi OK: 
Usnea antarctica on naavojen sukuun kuuluva jäkälälaji. Sen sekovarsi on pensasmainen, 2–10 senttimetriä korkea ja väriltään harmaanvihreästä keltavihreään. Lajia tavataan kaikkialla Antarktiksen alueella, ja levinneisyysalue on keskittynyt Antarktiksen niemimaalle. Antarktiksen ulkopuolella sitä kasvaa Uuden-Seelannin Eteläsaarella, Etelä-Amerikan eteläisimmissä osissa ja Falklandinsaarilla.
Aiheesta muualla

UniProt: Taxonomy - Usnea antarctica (englanniksi)
Global Biodiversity Information Facility (GBIF): Usnea antarctica
Turkin parlamenttivaalit 2015 (marraskuu)

Turkin vuoden 2015 toiset parlamenttivaalit järjestettiin 1. marraskuuta 2015. Kesäkuun parlamenttivaalien jälkeen Turkkiin ei saatu muodostettua uutta hallitusta ja maata alkoi hallita väliaikainen hallitus. Marraskuun vaaleissa selvän voiton vei istuvaa presidenttiä Recep Tayyip Erdoğania tukeva AKP. Muut paikkoja saaneet puolueet olivat sosiaalidemokrattinen CHP, kansallismielinen MHP ja vasemmistolainen HDP.
Taustaa

Kesäkuun vaaleissa presidentti Erdoğanin perustama ja Ahmet Davutoğlun johtama konservatiivinen AKP menetti yksinkertaisen enemmistön parlamentissa, Selahattin Demirtasin johtama kurdimyönteinen HDP nousi parlamentiin, saaden 80 paikkaa.
Tulokset > Kesäkuun vaalit

AKP 258 paikkaa
CHP 132 paikkaa
MHP 80 paikkaa
HDP 80 paikkaa
Tulokset > Marraskuun vaalit

AKP 317 paikkaa
CHP 134 paikkaa
HDP 59 paikkaa
MHP 40 paikkaa
Aiheesta muualla

Kuvia tai muita tiedostoja aiheesta Turkin parlamenttivaalit 2015 (marraskuu) Wikimedia Commonsissa
Taste of Voodoo

| Taste of Voodoo Blake |
| --- | --- | --- |

Studioalbumin tiedot
 Julkaistu: 6. syyskuuta 2013
 Tyylilaji: stoner metal
 Kesto: 56.38
 Levy-yhtiö: Hype
Listasijoitukset
  Suomen virallinen lista: 24.
Blaken muut julkaisut
| Shelter 2011 | Taste of Voodoo 2013 |   |
Taste of Voodoo on stoner metal -yhtye Blaken seitsemäs studioalbumi. Se julkaistiin 6. syyskuuta 2013 levymerkillä Hype Records.
Albumi debytoi Suomen virallisen listan sijalla 24.
Vastaanotto

Albumi sai suopean vastaanoton. Soundin Eero Kettunen antoi albumille kolme tähteä viidestä, ja sanoi sen olevan hyvä, perusvarma albumi ilman yllätyksellisyyttä. Viihdesivusto Imperiumin Starbuck antoi albumille arvosanan 7.5/10, ja sanoi niin ikään albumin olevan tavanomaisen erinomainen ilman mitään mullistavaa.
Kappaleet

Kaikki kappaleet säveltänyt ja sanoittanut Aaro Seppovaara.
Taste of Voodoo – 7.17
The Hell’s Ladder – 3.47
The Teacher – 3.29
Twisted Faith – 4.20
In the Court – 4.40
Little Light – 5.03
Shine – 5.56
Bulletproof – 4.02
Find Another Day – 6.11
My Temple – 5.26
The Afterlife – 6.27
Kokoonpano

Aaro Seppovaara – laulu, kitara, basso
Lasse Rantanen – basso
Antero Aunesluoma – basso (kappaleet 1 ja 5)
Kokoonpano > Tuotanto

Aaro Seppovaara – tuottaja, äänittäjä, miksaaja
Mika Jussila – masteroija
Pasi Takula – valokuvat
Arvostelut

Imperiumi.net:
Keskisuomalainen: suopea
Soundi:
Aiheesta muualla

Taste of Voodoo @ Discogs
Albumi Taste of Voodoo Encyclopaedia Metallum -sivustolla (englanniksi)
Uljua

| Uljua |
| --- | --- |
Valtiot:  Suomi 
Paikkakunta:  Siikalatva
Koordinaatit:  64°14′37″N, 26°13′39″E
Järvinumero:  57.023.1.010 
Mittaustietoja
Pinnankorkeus:  108,7 m
Rantaviiva:  4 km
Pinta-ala:  0,72 km²
 fiUljua 
Uljua on järvi Siikalatvan kunnassa Pohjois-Pohjanmaalla entisen Piippolan kunnan alueella. Järvi sijaitsee noin 15 kilometrin päässä Piippolan kirkonkylästä itäkoilliseen lähellä Kestilän Hyvölänrannan Ylipäätä. Järvi laskee kapeaa laskuojaa pitkin Uljuan tekojärveen.
Järven vesi on pääosin suoperäistä.
Tampereen uintikeskus

Tampereen uintikeskus ennen peruskorjausta.
Tampereen uintikeskuksen pääallas.
Maauimala sijaitsee uimahallin välittömässä läheisyydessä.
Tampereen uintikeskus (tunnetaan myös nimillä Kalevan uimahalli ja Kalevan uintikeskus) sijaitsee Tampereen itäisessä kantakaupungissa Kalevan kaupunginosassa. Se on Tampereen suurin uimahalli. Uimahallin yhteydessä sijaitsee Tampereen ainoa maauimala. Uimahallissa toimivat myös Tampereen kaksi uimaseuraa, Uinti Tampere ja TaTU Tampere.
Pääallas on 50 metriä pitkä ja kahdeksan radan levyinen. Se pystytään keskikohdalta hydraulisesti liikkuvalla välipalkilla jakamaan kahtia syvään (neljä metriä) ja matalaan altaaseen. Vuonna 2007 valmistuneessa laajennusosassa on kuusiratainen 25 metrin harjoitusallas sekä hyppyallas, joka toimii myös kansainväliset mitat täyttävänä uppopallokenttänä. Hyppyallas on neljä metriä syvä, ja siinä on kolmen ja viiden metrin hyppytasot sekä useita ponnahduslautoja eri korkeuksilla.
Uintikeskuksessa on myös kuntosali, tilaussaunaosasto, hierontapalveluja, luentosalitiloja ja kahvila. Keskuksessa on älyrannekkeisiin perustuva kulunvalvonta- ja pukukaappijärjestelmä. Sisäänpääsyyn voi käyttää myös Tampereen seudun joukkoliikenteen rahasummalle ladattua bussikorttia.
Historiaa

Uintikeskus valmistui vuonna 1979 virkistys-, kunto- ja kilpauintia varten. Vuonna 2007 keskusta laajennettiin. Sen suunnittelivat arkkitehdit Pekka Helin, Tuomo Siitonen, Antti Laiho ja Klaus Lindh. Heidän lisäkseen arkkitehtikilpailuvaiheessa mukana suunnittelussa olivat Matti Nurmela, Kari Raimoranta ja Jyrki Tasa. Vuoden 2006 uudistustyöt suunnitteli arkkitehtitoimisto Eero Lahti Oy.
Uintikeskus oli 13. toukokuuta 2013 alkaen peruskorjauksen vuoksi suljettuna ja avautui seuraavan kerran vasta kesällä 2015. Peruskorjaus oli kokonaisvaltainen kattaen talotekniikan uudistamisen, pintasaneerauksen ja tilojen uudelleenjärjestelyä koko rakennuksen alueella.
Taidetta

Uusien hyppytornien jalustoissa on lasimosaiikkitaideteos Kolmas aalto. Sen on tehnyt tamperelainen taiteilija Tuula Lehtinen.
Kalevan maauimala

Uintikeskuksen viereen rakennettiin maauimala vuosina 2016–2018. Siellä on lastenallas, 25 metriä pitkä hyppyallas, 50 metriä pitkä kuntoallas sekä huolto- ja asiakastilat sisältävä palvelurakennus. Maauimala avattiin elokuussa 2018.
Aiheesta muualla

Tampereen uintikeskus Tampereen kaupungin sivustolla
Vagabond (televisiosarja)

| Vagabond> 배가본드 |
| --- | --- |
Tyyli:  draama
Kestoaika:  60 min
Pääosissa:   Lee Seung-gi  Bae Suzy  Shin Sung-rok 
Alkuperämaa:   Korean tasavalta
Alkuperäiskieli:  korea
Verkko:    SBS   Netflix 
Esitetty:  20. syyskuuta 2019 – 23. marraskuuta 2019
Jaksoja:  45
Tuotanto
Tuotantoyhtiö(t):   Celltrion Entertainment  Sony Pictures Television 
Aiheesta muualla
Virallinen sivusto
IMDb
Vagabond (hangul: 배가본드; uudistettu latinisaatio: Baegabondeu) on televisioyhtiö SBS:n esittämä eteläkorealainen draamasarja. Sen päärooleissa ovat Lee Seung-gi, Bae Suzy ja Shin Sung-rok.
Aiheesta muualla

Viralliset kotisivut
Usniinihappo

| Usniinihappo |
| --- | --- |

Tunnisteet
CAS-numero:  125-46-2
PubChem CID:  24211
Ominaisuudet
Molekyylikaava:  C18H16O7
Moolimassa:  344,3 g/mol
Ulkomuoto:  kiinteä
Sulamispiste:  204 °C
Liukoisuus veteen:  <0,1 g/l (25 °C)
Usniinihappo (C18H16O7) on luonnollinen orgaaninen antibakteerinen yhdiste, jota on jäkälissä. Saksalaiset ja itävaltalaiset tutkijat eristivät 1840-luvulla keltaisen usniinihapon useista jäkäläsuvuista. Se on saanut nimensä naavojen (Usnea) suvun mukaan. Usniinihappo on useiden jäkälien sekundaarinen aineenvaihduntatuote ja polyketidi.
Usniinihappo on normaaleissa olosuhteissa karvas, kiinteä, keltainen yhdiste. Sen sulamispiste on 204 °C, moolimassa 344,3 g/mol, liukoisuus veteen (25 °C) <0,01 g/100ml ja CAS-numero 125-46-2. Se esiintyy luonnossa enantiomeerinä d- ja l-muodossa sekä raseemisena seoksena.
Usniinihappoa käytetään laajasti kosmetiikassa, deodoranteissa, hammastahnoissa ja lääkevoiteissa sekä joissakin kasviperäisissä tuotteissa, vaikka se on luokiteltu terveydelle ja ympäristölle vaaralliseksi. Vaaroistaan huolimatta usniinihappoa tutkitaan lääketieteellisiin sovelluksiin, erityisesti syöpätutkimuksessa.
Aiheesta muualla

Kyoto Encyclopedia of Genes and Genomes (KEGG): (-)-Usnic acid (englanniksi)
Memorial Sloan Kettering Cancer Center (MSK): Usnic acid, Purported Benefits, Side Effects & More (englanniksi)
Tram Chimin kansallispuisto

Tram Chimin kansallispuisto on tunnettu Mekongjoen tulvaniittyjen runsaasta linnustosta.
Tram Chimin kansallispuisto eli  Tram Chinhin kansallispuisto on luonnonsuojelualue Vietnamissa, aikaisemmalta nimeltään Tam Nongin lintujensuojelualue. Se kattaa jäänteen Mekongin suiston tulvaniityistä ja ruovikoista, jotka ovat kadonneet tehokkaan tulvansuojeluohjelman myötä. Alueella suojellaan kahlaajalintuja, etenkin saruskurkia. Puistossa elää myös muita maailmassa uhanalaisia lintulajeja.
Aiheesta muualla

Kuvia tai muita tiedostoja aiheesta Tram Chimin kansallispuisto Wikimedia Commonsissa
Bird Sanctuaries >> Tram Chim National Park (Arkistoitu – Internet Archive) Way to Vietnam
Vaganovan balettiakatemia

| Vaganovan balettiakatemia> ven. Академия Русского балета имени А. Я. Вагановой |
| --- | --- |

Sijainti:  Ulitsa Zodchego Rossi, 2, St Petersburg, Venäjä, 191023
Koordinaatit:  59°55′50.1″N, 30°20′09.5″E
Tyyppi:  balettioppilaitos
Perustettu:  4. toukokuuta 1738
Rehtori:  Nikolai Tsiskaridze
Verkkosivut
Vaganovan balettiakatemia on maailman arvostetuimpiin kuuluva balettikouluihin kuuluva venäläinen balettioppilaitos. Se toimii Pietarissa, ja sen on perustanut vuonna 1738 Venäjän keisarinna Anna. Koulu sai nykyisen nimensä vuonna 1957 pitkäaikaisen johtajansa Agrippina Vaganovan mukaan..
Mikkelissä on järjestetty kesällä 2014 kolmatta kertaa balettiakatemian kurssi. Aiemmin kurssin on rahoittanut Savcorin yrittäjäpariskunta Savisalo Savcor Ballet'n nimissä, vuonna 2014 pääosin opetusministeriö.
Kurssin organisoi Hannu-Pekka Holmström, joka oli itse 1970-luvun alussa tanssin uusi tähti ja valmistunut Vaganovan balettiakatemiasta.
Aiheesta muualla

Kuvia tai muita tiedostoja aiheesta Vaganovan balettiakatemia Wikimedia Commonsissa
Aromaa, Jonni: Marko, 19, tanssii ensimmäisenä suomalaisena Mariinskissa – venäläinen tosi-tv-julkkis tärkeä tuki maan ymmärtämisessä Yle Uutiset.  24.11.2019. Viitattu 2.1.2021.
Traktorijatzit

Traktorijatzit on Viitasaaren Suovanlahdella järjestettävä musiikkifestivaali. Ensimmäisen kerran tapahtuma järjestettiin vuonna 2004, ja siitä lähtien Traktorijatzit on järjestetty joka heinäkuussa.
Tapahtuman järjestää TraktoriJatzit ry. Ohjelmaan kuuluu paitsi musiikkia — jatsia, poppia ja rokkia — myös muuta ohjelmaa sekä erityinen traktorikulkue eli traktorimarssi, jossa nähdään vanhoja traktoreita.
Aiheesta muualla

Tapahtuman sivusto.
Facebook.
Instagram
Vaggeryd

| Vaggeryd |
| --- | --- |
 Vaggerydin kirkko.
 Vaggeryd
 Koordinaatit: 57°29′54″N, 14°8′51″E 
Valtio:   Ruotsi
Lääni:  Jönköpingin lääni
Maakunta:  Småland
Kunta:  Vaggerydin kunta
Pinta-ala:  
 – Maa:  4,80 km²
Väkiluku:  4 920
 – Väestötiheys:  1 025,0 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Vaggeryd on samannimisen Vaggerydin kunnan toinen keskustaajama. Se sijaitsee Jönköpingin läänissä ja Smålandin historiallisessa maakunnassa Etelä-Ruotsissa. Vuoden 2010 lopussa taajamassa oli 4 920 asukasta.
Taajamassa sijaitsee Vaggerydin kirkko. Kunnan toinen keskustaajama Vaggerydin ohella on Skillingaryd. Ne ovat molemmat entisiä kauppaloita.
Väestönkehitys

| Vaggerydin taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 3 313 | 3 313 |
| 1965 | 1965 |    | 3 644 | 3 644 |
| 1970 | 1970 |    | 3 820 | 3 820 |
| 1975 | 1975 |    | 3 974 | 3 974 |
| 1980 | 1980 |    | 4 238 | 4 238 |
| 1990 | 1990 |    | 4 276 | 4 276 |
| 1995 | 1995 |    | 4 500 | 4 500 |
| 2000 | 2000 |    | 4 694 | 4 694 |
| 2005 | 2005 |    | 4 688 | 4 688 |
| 2010 | 2010 |    | 4 920 | 4 920 |
Lähde: Statistiska centralbyrån (SCB).
Vaggerydin kirkko

| Vaggerydin kirkko Vaggeryds kyrka |
| --- | --- |

Kirkkokunta:  Ruotsin kirkko
Hiippakunta:  Växjön hiippakunta
Seurakunta:  Byarum-Bondstorps församling
Rakentamisvuosi:  1974
Suunnittelija:  Eva ja Bernt Mejlander
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Vaggerydin kirkko (ruots. Vaggeryds kyrka) on Ruotsin Vaggerydin kunnassa sijaitseva kirkkorakennus. Se on rakennettu vuosina 1973-1974 Eva ja Bernt Mejlanderin piirustusten perusteella. Sisällä lattia on italialaista marmoria. Kellotapulissa on kaksi kelloa, joista suurempi painaa 400 kiloa ja pienempi 250 kiloa.
Aiheesta muualla

Kuvia tai muita tiedostoja aiheesta Vaggerydin kirkko Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Vaggeryds kyrka
Käännös suomeksi
Unicef (yhtye)

Unicef oli suomalainen hardcore punk -yhtye, joka julkaisi vain yhden, kolme kappaletta käsittävän singlen. Yhtyeen laulajina olivat, nyt jo edesmenneet Kalevi Robertino ''Tino'' Räsänen ja Jonza, mutta muut jäsenet vaihtuivat tiuhaan. Singlellä kitaraa ja bassoa soittaa Rane Raitsikka, joka on soittanut myöhemmin muun muassa Smackissa , Ballsissa, ja Lamassa. Johanna-levy-yhtiön kustantamalla singlellä rumpuja soittaa Lama-yhtyeen Jusa Ranta. Combat Rock Industry  julkaisemalla singlen uudestaan kesällä 2009. Svart Records julkaisi vuonna 2012 levyn jälleen uudestaan 7":n vinyylilevynä.
Unicef tuli tunnetuksi muun muassa siitä, että sen keikkapalkkio oli rahan sijasta kaksitoista ja puoli pulloa Sorbusta. Kerrotaan myös, että kun Unicef oli Popedan kanssa keikalla Lepakossa, laulaja Tino työnsi yhden hakaneulan penikseensä ja yhdisti sen ketjulla toiseen hakanaulaan, jonka työnsi poskestaan läpi. Rane Raitsikan mukaan Tino löi Oslossa kirveellä Jonzan etusormen irti ja söi sitä. Tino myös tunnettiin tulennielijänä.
Diskografia

"Käkimassaa"/"Orkku"/"251" (1983) Johanna
Vaahterantervatäplä

| Vaahterantervatäplä |
| --- | --- |

Tieteellinen luokittelu
Kunta::  Sienet Fungi
Kaari::  Kotelosienet Ascomycota
Luokka::  Leotiomycetes
Alaluokka::  Leotiomycetidae
Lahko::  Rhytismatale
Heimo::  Rhytismataceae
Suku::  Tervatäplät Rhytisma
Laji::  acerinum
Kaksiosainen nimi
 Rhytisma acerinum  (Pers.) Fr. 
Katso myös
   Vaahterantervatäplä Wikispeciesissä   Vaahterantervatäplä Commonsissa 
Infobox OKNimi-testi OK: 
Vaahterantervatäplä (Rhytisma acerinum) on erityisesti vaahteran lehdillä elävä sieni, joka tekee lehdet ruskealaikkuisiksi. Laikut ilmaantuvat lehtiin syyskesäisin. Ne ovat ensin vaaleanvihreitä tai keltaisia, ja muuttuvat myöhemmin ruskeiksi tai mustiksi. Tervatäplä on yleinen Keski- ja Etelä-Suomessa kaikkialla, missä kasvaa vaahteroitakin. Sienestä ei ole juurikaan haittaa puun hyvinvoinnille.
Aiemmin uskottiin, että vaahterantervatäplää voitaisiin käyttää rikkidioksidin bioindikaattorina; seuduilla, joiden ilman rikkidioksidipitoisuus on korkea, esiintyy suhteessa vähemmän tervatäplää. Tutkimusten mukaan tervatäplien runsauden syy on ylitalvisiin taudin saastuttamiin vaahteranlehdet, joista tauti keväällä leviää puihin. Pudonneet, korjaamattomat lehdet levittävät tautia eteenpäin. Ilman rikkidioksidipitoisuus (pitoisuuksissa <0,05 mg/m³) ei vaikuta vaahteran tervatäplätaudin esiintymiseen.
Ubon Ratchathani

Ubon Ratchathanin rautatieasema
Ubon Ratchathani (thaiksi เมืองอุบลราชธานี), lyhyesti Ubon (thaiksi อุบล) on Ubon Ratchathanin provinssin pääkaupunki, joka sijaitsee Koillis-Thaimaan Isanissa. Se on samalla myös Mueang Ubon Ratchathanin alueen pääkaupunki. Vuonna 2005 kaupungissa oli 211 855 asukasta.
Sijainti

Ubon Ratchathani sijaitsee Thaimaan, Laosin ja Kambodžan raja-alueella, noin 630 kilometriä Thaimaan pääkaupungista Bangkokista koilliseen. Alueen suurin joki Mun virtaa kaupungin läpi, ja se on myös alueen tärkein vesilähde.
Historia

Kaupungin ympärillä oleva alue oli pitkään ennen Ramathibodi I:n hallitsemaa Ayutthayan valtakuntaa khemerien asuttama. Kaupunki itsessään perustettiin 1700-luvun lopulla burmalaisten tuhottua vuonna 1767 valtakunnan. Paikalliset johtajat perustivat kaupungin Rama I:n ehdotuksesta 20 vuotta hyökkäyksen jälkeen. Alue on ollut hallinnollisesti itsenäinen vuodesta 1933 lähtien.
Vietnamin sodan aikana kaupungissa oli Yhdysvaltain ilmavoimien lentotukikohta, joka on nykyisin Thaimaan kuninkaallisten ilmavoimien käytössä.
Syväaivostimulaatio

Aivoihin asennetut elektrodit näkyvät kuvassa.
Syväaivostimulaatio (deep brain stimulation eli DBS) on eräisiin neurologisiin ja psykiatrisiin sairauksiin käytetty hoito, jossa aivoihin on asennettu kalloon porattujen reikien kautta elektrodit, joilla aivoja stimuloidaan sähköisesti. Solisluun alle asennetaan ihonalainen stimulaattori, josta aivoihin lähtee sähköimpulsseja. Hoito kehitettiin alun perin Parkinsonin tautiin ja muihin liikehäiriöihin, kuten dystoniaan ja vapinaan, mutta kokeellisena hoitona sitä on tehokkaasti käytetty myös muun muassa epilepsian, masennuksen ja pakko-oireisen häiriön hoidossa. Kalleutensa vuoksi siihen turvaudutaan yleensä vasta, kun muut hoidot eivät auta.
Hoitoa kokeiltiin alkujaan kivun hoitamiseen. Nykyään sillä hoidetaan vaikeita liikehäiriöitä, mihin se on hyväksytty hoitokeino Euroopan alueella ja Yhdysvalloissa. Euroopassa se on myös hyväksytty hoitokeinoksi epilepsiaan ja vaikeaan masennukseen.
Toimintaperiaate

Syväaivostimulaatio ei paranna sairautta, vaan sen tarkoitus on helpottaa oireita ja lisätä elämänlaatua. Osa potilaista voi palata hoidon jälkeen takaisin työelämään.
Hoidossa potilaan aivoissa olevat elektrodit johtavat sähkösykäyksiä potilaan aivojen tiettyihin osiin generaattorin määräämässä tahdissa. Lääkäri säätää pulssien keston, jännitteen tason sekä taajuuden potilaalle sopivaksi. Potilas voi myös itse säätää laitteen tehoa kotonaan sekä pysäyttää ja käynnistää laitteen halutessaan.
Syväaivostimulaation täsmällistä toimintamekanismia ei tunneta. Pienitaajuuksinen stimulaatio aktivoi neuroneja, kun taas suuritaajuuksisella ärsytyksellä on estävä vaikutus. Se vaikuttaa myös hermoverkkojen oskillaatioon.
Parkinsonin taudin kohdalla arvellaan, että syväaivostimulaatio inhiboi hermosoluja ja stimuloi aksioneita aivoissa. Hoidon on osoitettu normalisoivan tavallisesta poikkeavaa oskillaatiota Subtalaamisessa tumakkeessa. Lisäksi se stimuloi aivojen ratayhteyksiä lievittäen näin motorisia oireita. Epilepsian kohdalla hoidon ajatellaan estävän tai häiritsevän epileptistä hermoverkostoa.
Uusilla suunnattavilla elektrodeilla stimulaatiota voidaan kohdentaa aivoissa. Suunnattavassa elektrodissa on kahdeksan kontaktipintaa ja elektrodeja on aivoissa kaksi. Potilaan laitteeseen voidaan asentaa erilaisia ohjelmia, mitä potilas voi itse valita kotonaan omalla säätölaitteella.